Авгиеви обори
Авгиевите обори в древногръцката митология са огромни обори на царя на Елида Авгий, син на Хелиос и съпруг на Епикаста, които не били почиствани 30 години. Когато Херкулес (Херакъл) отишъл при Авгий му предложил да изчисти оборите му за един ден, ако царят му даде 1/10 от стадата си. Херкулес пробил от две противоположни страни стената и прекарал през дупките водите на реките Алфей и Пеней в Пелопонес. Това е 6-ият от 12-те му подвига.

Преносно „Авгиеви“ – нещо крайно замърсено и/или занемарено. При преносната употреба началната буква „А“ в определението „Авгиеви“ се изписва с малка буква: авгиеви обори.

Древногръцка митология